**Προς το Προεδρείο της Βουλής των Ελλήνων**

**ΑΝΑΦΟΡΑ**

**Προς τους κ. κ. Υπουργούς**

**Ανάπτυξης και Επενδύσεων**

**Οικονομικών**

**Θέμα: «Να χρηματοδοτηθούν επιχειρηματικά σχέδια στις σεισμόπληκτες περιοχές του Αρκαλοχωρίου»**

Καταθέτουμε αναφορά την επιστολή του Συλλόγου Σεισμόπληκτων Δήμου Μινώα Πεδιάδας «Η Ελπίδα», με την οποία αιτούνται τη συμπερίληψη των προτάσεών τους, για τη βελτίωση της Απόφασης «Πρόσκληση υποβολής αιτήσεων χρηματοδότησης  επιχειρηματικών σχεδίων στη Δράση «Επιχορήγηση υφιστάμενων επιχειρήσεων που έχουν  πληγεί από την πανδημία, σε περιοχές που υπέστησαν μεγάλες φυσικές καταστροφές» του  Ε.Π. «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)» (047KE),  ΕΣΠΑ 2014 – 2020»,  ώστε να χρηματοδοτηθούν επιχειρηματικά σχέδια στις σεισμόπληκτες περιοχές του Αρκαλοχωρίου.

Συνοπτικά οι προτάσεις αφορούν σε :

* Επέκταση των περιοχών δράσης που εντάσσονται στην πρόσκληση υποβολής αιτήσεων
* Μείωση των γραφειοκρατικών διαδικασιών σχετικά με την απαίτηση άδειας λειτουργίας
* Προσθήκη δικαιούχων μέσω εναλλακτικής πρότασης για πτώση τζίρου, που ανταποκρίνεται καλύτερα στην απεικόνιση των συνεπειών της φυσικής καταστροφής
* Αύξηση της επιχορήγησης μέσω επιλογής τους έτους με τις περισσότερες δαπάνες μεταξύ των ετών 2019, 2020 και 2021, όποιο είναι μεγαλύτερο, κι όχι υποχρεωτικά για το έτος 2019
* Ελάχιστη επιχορήγηση ύψους 3.000 €, ώστε να ωφεληθούν ουσιαστικά και οι πιο μικρές επιχειρήσεις και να υπάρξει οικονομικό όφελος στην όλη διαδικασία για τις επιχειρήσεις

**Επισυνάπτεται η σχετική Επιστολή.**

**Παρακαλούμε για την εξέταση των αιτημάτων και την ενημέρωσή μας σχετικά με τις ενέργειες στις οποίες θα προβείτε.**

**Αθήνα, 06/05/2022**

**Οι καταθέτοντες Βουλευτές**

**Βαρδάκης Σωκράτης**

**Ηγουμενίδης Νικόλαος**

**Μαμουλάκης Χαράλαμπος (Χάρης)**